CELEX: 32011D0014
Language: et
Date: 2011-01-13 00:00:00
Title: 2011/14/EL: Komisjoni otsus, 13. jaanuar 2011 , millega muudetakse otsust 97/556/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta krohvitud väliste soojusisolatsioonisüsteemide/komplektide nõuetele vastavuse tõendamisel (teatavaks tehtud numbri K(2011) 34 all)  EMPs kohaldatav tekst

14.1.2011   
            
            
               ET
            
            
               Euroopa Liidu Teataja
            
            
               L 10/5
            
         KOMISJONI OTSUS,
   13. jaanuar 2011,
   millega muudetakse otsust 97/556/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta krohvitud väliste soojusisolatsioonisüsteemide/komplektide nõuetele vastavuse tõendamisel
   (teatavaks tehtud numbri K(2011) 34 all)
   (EMPs kohaldatav tekst)
   (2011/14/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1988. aasta direktiivi 89/106/EMÜ ehitustooteid käsitlevate liikmesriikide õigus- ja haldusnormide ühtlustamise kohta, (1) eriti selle artikli 13 lõiget 4,
   olles konsulteerinud alalise ehituskomiteega
   ning arvestades järgmist:
   
               (1)
            
            
               Komisjoni 14. juuli 1997. aasta otsuses 97/556/EÜ nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta krohvitud väliste soojusisolatsioonisüsteemide/komplektide nõuetele vastavuse tõendamisel (2) käsitletakse ainult Euroopa tehnilise tunnustuse kohaldamisalasse kuuluvaid tooteid, kuid mõned neist toodetest võivad kuuluda ka ühtlustatud Euroopa standardite alla.
            
         
               (2)
            
            
               Seepärast tuleks otsust 97/556/EÜ muuta, et rakendada selle sätteid ka CENi väljatöötatavate ühtlustatud Euroopa standardite kohaldamisalasse kuuluvate toodete puhul.
            
         ON VASTU VÕTNUD JÄRGMISE OTSUSE:
   Artikkel 1
   Otsust 97/556/EÜ muudetakse järgmiselt.
   
               1)
            
            
               Artikkel 2 asendatakse järgmisega:
               „Artikkel 2
               II lisas ettenähtud vastavustõendamismenetlus märgitakse Euroopa tehnilise tunnustuse suuniste mandaatidesse. III lisas ettenähtud vastavustõendamismenetlus märgitakse ühtlustatud Euroopa standardite mandaatidesse.”
            
         
               2)
            
            
               Lisatakse käesoleva otsuse lisas sätestatud uus, III lisa.
            
         Artikkel 2
   Käesolev otsus on adresseeritud liikmesriikidele.
   
      Brüssel, 13. jaanuar 2011
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  EÜT L 40, 11.2.1989, lk 12.
   
      (2)  EÜT L 229, 20.8.1997, lk 14.
   
      LISA
      
         
            „III LISA
            TOOTEPERE
            
               KROHVITUD VÄLISED SOOJUSISOLATSIOONISÜSTEEMID/KOMPLEKTID (1/1)
            
            
               Nõuetele vastavuse tõendamise süsteemid
            
            Järgmises loetelus esitatud too(de)te ja kavandatud kasutus(t)e puhul peab CEN asjakohastes ühtlustatud Euroopa standardites esitama järgmise nõuetele vastavuse tõendamise süsteemi:
            
                        Toode (tooted)
                     
                     
                        Kavandatud kasutus(ed)
                     
                     
                        Tase(med) või klass(id)
                        
                           (tuletundlikkus)
                        
                     
                     
                        Nõuetele vastavuse tõendamise süsteem(id)
                     
                  
                        Krohvitud välised soojusisolatsioonisüsteemid/komplektid
                     
                     
                        Välisseintel
                     
                     
                        Kõik
                     
                     
                        1
                     
                  
                        Süsteem 1: vaata direktiivi 89/106/EMÜ III lisa punkti 2 alapunkti i ilma näidiste auditeeritud katsetamiseta.
                     
                  Süsteemi spetsifikaat peaks olema selline, et seda saab rakendada ka juhul, kui ühe teatava karakteristiku toimivust ei ole vaja kindlaks määrata, kuna vähemalt ühel liikmesriigil puudub sellise karakteristikuga seotud juriidiline nõue (vaata direktiivi 89/106/EMÜ artikli 2 lõiget 1 ning vajaduse korral tõlgendusdokumentide punkti 1.2.3). Sellisel juhul ei tohi tootjalt karakteristiku vastavustõendamist nõuda, kui tootja ei soovi toote toimivust kõnealuses seoses deklareerida.”